ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยหลักเกณฑ์ในการเปรียบเทียบพ.ศ. ๒๕๕๘ โดยที่เป็นการสมควรกำหนดหลักเกณฑ์ในการเปรียบเทียบเพื่อให้การปฏิบัติหน้าที่ของคณะอนุกรรมการเปรียบเทียบเป็นไปด้วยความเรียบร้อยมีประสิทธิภาพอาศัยอำนาจตามความในมาตรา ๑๔๐ แห่งพระราชบัญญัติการประกอบกิจการพลังงานพ.ศ. ๒๕๕๐ คณะกรรมการกำกับกิจการพลังงานจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงาน ว่าด้วยหลักเกณฑ์ในการเปรียบเทียบพ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ผู้กระทำความผิด หมายความว่าผู้ถูกกล่าวหาว่าเป็นผู้กระทำความผิดตามมาตรา ๑๓๑ มาตรา ๑๓๒ มาตรา ๑๓๔ หรือมาตรา๑๓๘ วรรคหนึ่งคณะกรรมการ หมายความว่าคณะกรรมการกำกับกิจการพลังงานคณะอนุกรรมการ หมายความว่าคณะอนุกรรมการเปรียบเทียบ ที่คณะกรรมการแต่งตั้งสำนักงาน กกพ. หมายความว่าสำนักงานคณะกรรมการกำกับกิจการพลังงานพนักงานเจ้าหน้าที่ หมายความว่าพนักงานเจ้าหน้าที่ตามพระราชบัญญัติการประกอบกิจการพลังงาน พ.ศ. ๒๕๕๐ซึ่งคณะกรรมการแต่งตั้งให้มีอำนาจหน้าที่ปฏิบัติตามระเบียบนี้ข้อ ๔[๒]ให้ประธานกรรมการกำกับกิจการพลังงานเป็นผู้รักษาการตามระเบียบนี้และให้คณะกรรมการกำกับกิจการพลังงานเป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑การรวบรวมพยานหลักฐาน ข้อ ๕ เมื่อสำนักงานกกพ. พบหรือได้รับแจ้งว่ามีการกระทำความผิด ให้ดำเนินการ(๑) กรณีที่ปรากฏข้อเท็จจริงว่ารู้ตัวผู้กระทำความผิด ให้สำนักงานกกพ. ส่งเรื่องให้พนักงานเจ้าหน้าที่(๒)กรณีที่พนักงานสอบสวนได้ส่งสำนวนที่ผู้กระทำความผิดยินยอมให้เปรียบเทียบมายังสำนักงานกกพ. ให้สำนักงาน กกพ. ส่งเรื่องให้พนักงานเจ้าหน้าที่ดำเนินการเพื่อเสนอคณะอนุกรรมการตามข้อ๙ โดยเร็วข้อ ๖ ให้พนักงานเจ้าหน้าที่ตามระเบียบนี้มีอำนาจหน้าที่ ดังนี้(๑) มีหนังสือเรียกบุคคลผู้กระทำความผิดหรือบุคคลใด ๆ มาให้ถ้อยคำหรือให้ส่งเอกสารหรือวัตถุใดมาเพื่อประกอบการพิจารณา(๒) ตรวจสอบและรวบรวมข้อเท็จจริง พยานหลักฐานการกระทำที่เป็นความผิดข้อ ๗ ในกรณีที่พนักงานเจ้าหน้าที่ได้รับเรื่องจากสำนักงานกกพ. ถ้าผู้กระทำความผิดยินยอมให้เปรียบเทียบให้พนักงานเจ้าหน้าที่บันทึกถ้อยคำรับสารภาพและความยินยอมให้เปรียบเทียบไว้ในบันทึกคำให้การโดยผู้กระทำความผิดลงลายมือชื่อตามแบบที่กำหนดการบันทึกคำให้การของผู้กระทำความผิด ให้กระทำต่อหน้าผู้กระทำความผิดโดยให้ผู้กระทำความผิดได้อ่าน และทำความเข้าใจ แล้วลงลายมือชื่อไว้เว้นแต่ผู้กระทำความผิดเป็นผู้จัดทำบันทึกคำให้การนั้นเองและได้ลงลายมือชื่อไว้ต่อหน้าพยานอย่างน้อยสองคนข้อ ๘ แบบบันทึกคำให้การตามข้อ๗ แบบรายงานการตรวจสอบตามข้อ ๙ บันทึกถ้อยคำตามข้อ ๑๕ (๒)บันทึกการเปรียบเทียบตามข้อ ๑๖ตลอดจนบันทึกประวัติผู้กระทำความผิดและหนังสือแจ้งการเปรียบเทียบให้เป็นไปตามแบบที่คณะกรรมการประกาศกำหนดข้อ ๙ ให้พนักงานเจ้าหน้าที่จัดทำรายงานการตรวจสอบตามแบบที่กำหนดซึ่งประกอบด้วยข้อเท็จจริง ข้อกฎหมายพร้อมความเห็นเสนอคณะอนุกรรมการเพื่อดำเนินการเปรียบเทียบต่อไปหมวด ๒คณะอนุกรรมการเปรียบเทียบ ข้อ ๑๐ ให้มีคณะอนุกรรมการคณะหนึ่ง เรียกว่า คณะอนุกรรมการเปรียบเทียบ ประกอบด้วยพนักงานของสำนักงานกกพ. หรือบุคคลภายนอก จำนวนสามคนอนุกรรมการตามวรรคหนึ่ง ต้องมีวุฒิการศึกษาระดับปริญญาตรีขึ้นไปและอย่างน้อยหนึ่งคนต้องเป็นผู้มีความรู้ความเชี่ยวชาญด้านกฎหมายให้พนักงานฝ่ายบังคับใช้กฎหมายและคดีเป็นเลขานุการคณะอนุกรรมการ[๓]ข้อ ๑๑ ให้อนุกรรมการมีวาระการดำรงตำแหน่งคราวละสามปีในกรณีที่ครบกำหนดตามวาระแล้ว ยังไม่มีการแต่งตั้งอนุกรรมการแทนให้อนุกรรมการที่ครบกำหนดตามวาระทำหน้าที่ต่อไปจนกว่าจะมีการแต่งตั้งอนุกรรมการขึ้นใหม่เว้นแต่เป็นการพ้นจากตำแหน่งตามข้อ ๑๒อนุกรรมการซึ่งพ้นจากตำแหน่งแล้วอาจได้รับการแต่งตั้งอีกได้ข้อ ๑๒ นอกจากการพ้นจากตำแหน่งตามวาระที่กำหนดในข้อ๑๑ แล้ว อนุกรรมการพ้นจากตำแหน่งก่อนครบวาระเมื่อ(๑) ตาย(๒) ลาออก(๓) เป็นบุคคลล้มละลาย(๔) เป็นคนไร้ความสามารถหรือคนเสมือนไร้ความสามารถ(๕) ได้รับโทษจำคุกโดยคำพิพากษาถึงที่สุดให้จำคุกเว้นแต่โทษสำหรับความผิดที่ได้กระทำโดยประมาทหรือความผิดลหุโทษ(๖) คณะกรรมการให้พ้นจากตำแหน่งให้อนุกรรมการที่ได้รับการแต่งตั้งแทนอนุกรรมการซึ่งพ้นจากตำแหน่งก่อนครบวาระอยู่ในตำแหน่งเท่ากับวาระที่เหลืออยู่ของอนุกรรมการผู้ที่พ้นจากตำแหน่งนั้นข้อ ๑๓ คณะอนุกรรมการมีอำนาจหน้าที่ ดังต่อไปนี้(๑) พิจารณาการกระทำความผิดตามมาตรา ๑๓๑ มาตรา ๑๓๒ มาตรา ๑๓๔หรือมาตรา ๑๓๘ วรรคหนึ่ง(๒)มอบหมายพนักงานเจ้าหน้าที่เพื่อเรียกพยานบุคคลหรือพยานเอกสารจากบุคคลใด ๆ เพื่อประกอบการพิจารณา(๓) พิจารณาเปรียบเทียบกำหนดค่าปรับ สั่งไม่รับเปรียบเทียบหรือส่งเรื่องคืนให้พนักงานเจ้าหน้าที่(๔) สรุปสำนวนและรายงานคำวินิจฉัยพร้อมทั้งความเห็นเสนอต่อคณะกรรมการหมวด ๓หลักเกณฑ์ในการเปรียบเทียบ ข้อ ๑๔ คณะอนุกรรมการจะเปรียบเทียบเฉพาะกรณีที่ผู้กระทำความผิดรับสารภาพและยินยอมให้เปรียบเทียบเท่านั้นข้อ ๑๕ ให้คณะอนุกรรมการพิจารณาเปรียบเทียบจากพยานหลักฐานดังต่อไปนี้(๑)รายงานการตรวจสอบของพนักงานเจ้าหน้าที่หรือรายงานการสอบสวนของพนักงานสอบสวน(๒) บันทึกถ้อยคำของผู้กล่าวหา(๓) บันทึกคำให้การของผู้กระทำความผิดข้อ ๑๖ ในการเปรียบเทียบให้ทำเป็นบันทึกการเปรียบเทียบตามแบบที่กำหนดข้อ ๑๗ กรณีใดที่คณะอนุกรรมการพิจารณาแล้วเห็นว่าไม่มีอำนาจเปรียบเทียบ หรือผู้กระทำความผิดควรถูกฟ้องร้อง หรือได้รับโทษถึงจำคุกหรือการกระทำนั้นไม่เป็นความผิดตามข้อกล่าวหาให้ส่งเรื่องคืนพนักงานเจ้าหน้าที่ข้อ ๑๘ คณะอนุกรรมการสามารถทำการเปรียบเทียบผู้กระทำความผิดได้ตามที่เห็นสมควรโดยคำนึงถึงวัตถุประสงค์ในการลงโทษทางอาญาการกำหนดค่าปรับและระยะเวลาชำระค่าปรับให้คำนึงถึงความหนักเบาแห่งข้อหา และพฤติการณ์แห่งการกระทำความผิดความเสียหายที่ได้รับหรือผลกระทบต่อสังคมและผู้ใช้บริการ ตลอดจนอายุ ประวัติความประพฤติ สติปัญญา การศึกษาอบรม สุขภาพ อาชีพขนาดการลงทุนของการประกอบกิจการและสิ่งแวดล้อมอื่น ๆ ของผู้กระทำความผิดประกอบด้วยโดยให้ใช้บัญชีอัตราการเปรียบเทียบที่คณะกรรมการประกาศกำหนดหมวด ๔การชำระค่าปรับ ข้อ ๑๙ เมื่อคณะอนุกรรมการดำเนินการเปรียบเทียบแล้วให้สำนักงาน กกพ. แจ้งให้ผู้กระทำความผิดชำระค่าปรับภายในระยะเวลาและสถานที่ที่กำหนดทั้งนี้ ต้องไม่เกิน ๑๕ วัน นับจากวันที่ได้รับหนังสือแจ้งหากผู้กระทำความผิดไม่ชำระค่าปรับ ให้สำนักงาน กกพ.ร้องทุกข์กล่าวโทษ หรือส่งเรื่องคืนพนักงานสอบสวนเพื่อดำเนินการต่อไปบทเฉพาะกาล ข้อ ๒๐ บรรดาความผิดที่เกิดขึ้นหรือถูกจับกุมก่อนวันที่ระเบียบนี้ใช้บังคับหากยังอยู่ในขั้นตอนที่สามารถเปรียบเทียบได้และผู้กระทำความผิดประสงค์จะใช้วิธีการเปรียบเทียบให้คณะอนุกรรมการใช้ดุลพินิจในการรับเปรียบเทียบ ทั้งนี้ตามหลักเกณฑ์ที่กำหนดไว้ในระเบียบนี้ประกาศณ วันที่ ๒๗ พฤษภาคม พ.ศ. ๒๕๕๘พรเทพ ธัญญพงศ์ชัยประธานกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยหลักเกณฑ์ในการเปรียบเทียบ (ฉบับที่ ๒) พ.ศ. ๒๕๕๙[๔]ข้อ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/ผู้จัดทำ๘ มิถุนายน๒๕๕๘วิศนี/ผู้ตรวจ๑๕ มิถุนายน๒๕๕๘วิศนี/เพิ่มเติม๑๘ พฤษภาคม๒๕๕๙ปัญญา/ตรวจ๗ มิถุนายน๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๑๒๙ ง/หน้า ๑/๕ มิถุนายน ๒๕๕๘[๒] ข้อ ๔แก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยหลักเกณฑ์ในการเปรียบเทียบ (ฉบับที่ ๒) พ.ศ. ๒๕๕๙[๓] ข้อ ๑๐ วรรคสามแก้ไขเพิ่มเติมโดยระเบียบคณะกรรมการกำกับกิจการพลังงานว่าด้วยหลักเกณฑ์ในการเปรียบเทียบ (ฉบับที่ ๒) พ.ศ. ๒๕๕๙[๔] ราชกิจจานุเบกษาเล่ม ๑๓๓/ตอนพิเศษ ๙๒ ง/หน้า ๘/๒๑ เมษายน ๒๕๕๙